Hei mahi whakamahere anake

**Paerewa Paetae Toi Ataata 91742:** Te arotake i ngā mahi toi a tētahi kaitoi iwi taketake i roto i ngā toi ataata

**Te Kaupapa Ako:** Toi Ataata 2.6A v1

**Te Ingoa o te Rauemi:** Māui-tikitiki

**Whiwhinga:** 4

Tohutohu mā te Ākonga

**Te Horopaki**

Ko tāu nā mahi he tuhi haurongo mō ngā mahi toi a tētahi kaitoi nō iwi taketake.

Kei te whakaritea tētahi pukapuka mō ngā kaitoi iwi taketake o te ao. Ko koe tētahi o ngā kaituhi e rangahau ana, e arotake ana i ngā mahi toi a tētahi o ngā kaitoi nei. Māu e tuhi tētahi haurongo mō te kaitoi, te momo mahi e mahia nei e ia me ngā āhuatanga motuhake o āna mahi.

Ka aromatawaingia koe i runga i tō kaha ki te tuhi haurongo e arotake nei i ngā mahi toi a te kaitoi taketake o te ao i roto i ngā toi ataata.

**Hei Mahi**

1. Kōwhiria tētahi kaitoi hei tāhū mō te haurongo. Rangahaua ngā kōrero mōna, mō tōna oranga, mō āna mahi toi, ngā āhuatanga motuhake, papai hoki o āna mahi me ngā huānga, pūkenga, tukanga anō hoki e kitea ana i roto i āna mahi.
2. Tuhia tētahi haurongo e whakamārama ana i aua āhuatanga. Whakaritea ngā kōrero me ngā whakaaro kia rere ngātahi ai, kia noho pai ai ki tētahi pukapuka whānui ake.

Taunakitanga: Toi Ataata 91742 Māui-tikitiki

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka  | Taunakitanga mō te Kairangi |
| Te tuhi haurongo mō ngā mahi toi a tētahi kaitoi iwi taketake. Ka tautohu i ngā āhuatanga ngao pae o ngā mahi toi. Ka whakamārama i ngā pūkenga, ngā huānga me ngā tukanga e kitea ana i ngā mahi toi.  | He kaiaka te tuhi haurongo mō ngā mahi toi a tētahi kaitoi iwi taketake. Ka tautohu i ngā āhuatanga ngao tū o ngā mahi toi. Ka whakamāori i ngā pūkenga, ngā huānga me ngā tukanga e kitea ana i ngā mahi toi.  | He kairangi te tuhi haurongo mō ngā mahi toi a tētahi kaitoi iwi taketake.Ka tautohu i ngā āhuatanga ngao matariki o ngā mahi toi. Ka whakawhānui i ngā pūkenga, ngā huānga me ngā tukanga e kitea ana i ngā mahi toi.  |